व्यंग्य-कथा का समन्वय है ‘दमयंती की दुनिया’
पुस्तकदमयंती की दुनिया में व्यंग्य कथा का सुंदर समन्वय है। भारतीय महिला की शैली समन्वय की रही है। वह पिता, पुत्र, सास, श्वसुर, पित सबके साथ समन्वय बना कर चलती है। यह पुस्तक मध्यमवर्गीय परिवार को ध्यान में रखकर लिखी गई है। यह कहना है डॉ. किरण नाहटा का। नाहटा नयन तारा छलाणी की पुस्तक दमयंती की दुनिया के लोकार्पण समारोह में बतौर अध्यक्ष बोल रहे थे। मुख्य वक्ता बुलाकी शर्मा ने कहा कि पुस्तक में गहनता, चुटीला पन है, व्यंग्य भी है तो टीवी सीरियलों जैसी कथाएं भी। पत्रवाचन करते हुए हरीश बी शर्मा ने कहा कि दमयंती की दुनिया में पाठकों के मन की बात की गई है। विशेषज्ञ टिप्पणी करते मधु आचार्य ‘आशावादी’ ने कहा कि दमयंती की दुनिया पुस्तक का केनवास बहुत बड़ा है। यह कृति स्त्री विमर्श तक सीमित नहीं है। जैन लूणकरण छाजेड़ ने कहा कि पुस्तक में छलाणी ने सामाजिक व्यवस्थाओं, कुरूढ़ियों, विडंबनाओं विसंगतियों और विद्रूपताओं को बहुत ही सलीके से उजागर किया है। डॉ. अजयकुमार गहलोत, टोडरमल लालाणी, अरुण प्रकाश गुप्ता, आदि ने विचार प्रकट किए। आरंभ में स्वागत भाषण डॉ. डीआर छलाणी ने दिया। लेखक परिचय जतनलाल दूगड़ ने दिया। आभार वैशाली छलाणी ने स्वीकार किया।
नयनतारा छलाणी की पुस्तक का लोकार्पण करते अतिथि।
वर्तमान परिवेश पर है पुस्तक
कार्यक्रममें अपनी पुस्तक के बारे में बताते हुए नयनतारा छलाणी ने कहा कि यह पुस्तक वर्तमान परिवेश को लेकर तैयार की गई है। इस मौके पर कई संस्थाओं की तरफ छलाणी का सम्मान भी किया गया।
hin_Deva hin_Deva mai_Deva hin_Deva hin_Deva